**Драги родитељи,**

* Након обављеног уписа, дете на испитивање за полазак у школу доводи један или оба родитеља и оно треба да је тада здраво, одморно и припремљено.
* Најбоље ћете дете припремити, ако се потрудите да ви будете опуштени и да долазаку школу на разговор са педагогом/психологом прикажете без застрашивања.
* Детету треба објаснити да није ништа страшно уколико, приликом разговора, нешто не зна, али и да је  важно да буде пажљиво и да одговара што боље уме.
* Уколико дете има отпор према разговору или се уплаши, важно је да ви останете смирени и покажете саосећање за дететову несигурност! Педагог или психолог, који са дететом обављају разговор наћи ће адекватан начин да детету приђу и опусте га, како би његов први сусрет са школом протекао што угодније!
* Својим ставом покажите поверење да дете то може добро урадити!
* Запамтите да се приликом испитивања зрелости за школу не испитује степен знања (нпр. рачунање, писање, читање), већ се испитује способност детета да та знања усвоји. Зато не треба журити у њиховом усвајању, осим у случајевима када дете само показује иниицјативу.
* Развијајте позитиван став према школи и наставницима.
* Подстакните дете да се осећа поносним што постаје првак!

***Желимо Вам пуно среће!***